stanford-oval/wikipedia huggingface dataset:
โรงเรียนเพชรพิทยาคม
รายนามผู้บริหาร

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายเปล่ง    เพชระบูรณิน | 2444 – 2447 |
| 2 | ขุนสรรพกรกิจ | 2447 – 2449 |
| 3 | นายเล็ก | 2449 – 2451 |
| 4 | นายแถม  พรหมบุญ | 2451 – 2454 |
| 5 | นายติ่ง  ธีระสิงห์ | 2454 – 2456 |
| 6 | ขุนดรุณเวทย์วรดิษฐ | 2456 – 2458 |
| 7 | ขุนอักษรศาสตร์พินิจ | 2458 – 2459 |
| 8 | นายอยู่ | 2459 – 2460 |
| 9 | พระภิกษุยง  พรหมบุญ | 2460 – 2461 |
| 10 | นายจอม  โภชกานนท์ | 2461 – 2471 |
| 11 | นายเชื้อ  สนั่นเมือง | 2471 – 2475 |
| 12 | นายจอม  โภชกานนท์ | 2475 – 2483 |
| 13 | นายเชื้อ  สนั่นเมือง | 2483 – 2484 |
| 14 | นายเนียน  นิลวัฒน์ | 2484 – 2487 |
| 15 | นายประเสริฐ  สื่อสิน | 2487 – 2490 |
| 16 | นายจำรัส  สักรวัตร | 2490 – 2496 |
| 17 | นายสัญชัย  เปศะรัตน์ | 2496 – 2503 |
| 18 | นายถาวร  ภูวนาถ | 2503 – 2506 |
| 19 | นายวิชัย  จะวะสิต | 2506 – 2511 |
| 20 | นายสายยนต์ เอี่ยมประสงค์ | 2512 – 2517 |
| 21 | นายจักรกฤษณ์  นาคะรัต | 2517 – 2522 |
| 22 | นายสมนึก  ทีมพงศ์ | 2522 – 2523 |
| 23 | นายประสิทธิ์  มากลิ่น | 2523 – 2524 |
| 24 | นายประสิทธิ์  แสนไชย | 2524 – 2527 |
| 25 | นายวิจารณ์  ภักดีรัตน์ | 2527 – 2532 |
| 26 | นายชนินทร์  สุพลพิชิต | 2532 – 2535 |
| 27 | ว่าที่ ร.ต.วิชา  ปานใจ | 2535 – 2541 |
| 28 | นายประสิทธิ์  อุทยานวิทยา | 2541 – 2546 |
| 29 | ว่าที่ ร.ต.ไพศาล  ประทุมชาติ | 2546 – 2551 |
| 30 | นายชำนาญ นาอุดม | 2551 - 2555 |
| 31 | นายพีรพัฒน์  วัชรินทรางกูร | 2555 - 2559 |
| 32 | นายชัยชาญ ปัญญาพวก | 2559 - 2562 |
| 33 | นายวิเศษ ปิ่นพิทักษ์ | 2562 - ปัจจุบัน |
อาคารสำคัญในโรงเรียน

ลานโพธิ์ เป็นลานกลางโรงเรียน ใช้เป็นสถานที่จัดกิจกรรมในเทศการต่าง ๆ ของโรงเรียน เช่น วันภาษาไทยแห่งชาติ วันปีใหม่ วันไหว้ครู ซึ่งในวันไหว้ครู ลานแห่งนี้จะเป็นสถานที่ที่นักเรียนชั้นต่าง ๆ จะมาร่วมมือกันทำพานไหว้ครู
หอประชุมเพชร เป็นอาคารที่ใช้ทำกิจกรรมแรกของนักเรียน เช่น พิธีปฐมนิเทศ หรือพิธีสำคัญต่าง ๆ อย่างพิธีไหว้ครู การเลือกตั้งสภานักเรียน การประชุมผู้ปกครอง การคัดเลือกนักศึกษาวิชาทหาร และพิธีปัจฉิมนิเทศ
อาคารพระราชปริยัติบัณฑิต 112 ปี เพชรพิทยาคม หรืออาคารโดม ใช้สำหรับจัดกิจกรรมต่าง ๆ ของโรงเรียน
ศูนย์เพื่อนใจวัยรุ่น ชมรม To Be Number One โรงเรียนเพชรพิทยาคม
หอประชุมดอกแก้ว
อาคารพระราชปริยัติบัณฑิต 112 ปี เพชรพิทยาคม (อาคารโดม)
อาคาร 1 มีจำนวน 3 ชั้น ตึกกลุ่มสาระการเรียนรู้คณิตศาสตร์
อาคาร 2 มีจำนวน 3 ชั้น ประกอบด้วยห้องประชาสัมพันธ์ กลุ่มสาระการเรียนรู้ภาษาต่างประเทศ และห้องแนะแนว
อาคาร 3 มีจำนวน 4 ชั้น ประกอบด้วยห้องกิจการนักเรียน ห้องวิชาการ ห้องโสตทัศนศึกษา 1 และ 2 กลุ่มสาระการเรียนรู้การงานอาชีพและเทคโนโลยี และฝ่ายโสตทัศนูปกรณ์
อาคาร 4 มีจำนวน 4 ชั้น ประกอบด้วยห้องทะเบียน กลุ่มสาระการเรียนรู้ภาษาไทย กลุ่มสาระการเรียนรู้ศิลปะ และกลุ่มสาระการเรียนรู้สังคมศึกษา ศาสนา และวัฒนธรรม
อาคาร 5 มีจำนวน 4 ชั้น เป็นตึกของกลุ่มสาระการเรียนรู้วิทยาศาสตร์
ห้องเรียน SMEP เป็นอาคารห้องเรียนปรับอากาศชั้นเดียว 4 หลัง แต่ละหลังมีจำนวน 5 ห้อง
อาคารวิทยาศาสตร์
อาคารอำนวยการ ประกอบด้วย ฝ่ายธุรการ ฝ่ายการเงิน ห้องประชุมอาคารสำนักงาน ห้องผู้อำนวยการ
อาคารพยาบาล
อาคารอุตสาหกรรม หัตถกรรม และอาคารชั่วคราว
ศูนย์กีฬาในร่ม(โรงยิม) อยู่ในการก่อสร้าง
ศิษย์เก่าที่มีชื่อเสียง

ปัญจะ เกสรทอง — อดีตสมาชิกสภาผู้แทนราษฎรจังหวัดเพชรบูรณ์
สถานที่ใกล้เคียง

โรงพยาบาลเพชรบูรณ์
ศาลเยาวชนและครอบครัวจังหวัดเพชรบูรณ์
โรงเรียนวิทยานุกูลนารี
สำนักงานที่ดินจังหวัดเพชรบูรณ์
แขวงทางหลวงเพชรบูรณ์ที่ 1 สำนักทางหลวงที่ 6
วิทยาลัยเทคนิคเพชรบูรณ์
โรงเรียนเทศบาล 3 (ชาญวิทยา)
ธงโรงเรียน สัญลักษณ์ที่เป็นเอกลักษณ์ของโรงเรียน
ลานโพธิ์
หอประชุมเพชร
จังหวัดคาราฟูโตะ

จังหวัดคาราฟูโตะ (ญี่ปุ่น: 樺太庁; โรมาจิ: Karafuto-chō; ทับศัพท์: คาราฟูโตะ-โจ) เรียกกันโดยทั่วไปว่า ซาฮาลินใต้ เป็นส่วนบริหารการปกครองของญี่ปุ่นที่สอดคล้องกับดินแดนญี่ปุ่นบนเกาะซาฮาลินทางตอนใต้  ตั้งแต่ปี ค.ศ. 1905 ถึง ค.ศ. 1945
ด้วยสนธิสัญญาพอร์ตสมัท ส่วนหนึ่งของเกาะทางตอนใต้ของบริเวณเส้นขนานที่ 50 องศาเหนือ ได้กลายเป็นอาณานิคมของญี่ปุ่นในปี ค.ศ. 1905 ในปี ค.ศ. 1907 จังหวัดคาราฟูโตะได้ถูกก่อตั้งขึ้น ซึ่งเมืองหลวงที่โอโดมาริ (大泊, ปัจจุบัน โครซาคอฟ) ในปี ค.ศ. 1905 และต่อมาเป็นโทโยฮาระ (豊原, ปัจจุบัน ยุจโน-ซาฮาลินสค์) ในปี ค.ศ. 1907 ในปี ค.ศ. 1945 ด้วยความพ่ายแพ้ของญี่ปุ่นในสงครามโลกครั้งที่สอง คาราฟูโตะได้ถูกยึดครองโดยกองกำลังทหารโซเวียตและส่วนบริหารการปกครองของญี่ปุ่นได้ยุติบทบาทลง จังหวัดคาราฟูโตะได้ถูกยกเลิกอย่างเป็นทางการด้วยกฎหมายนิติบุคคล เมื่อวันที่ 1 มิถุนายน ค.ศ. 1949 ตั้งแต่ปี ค.ศ. 1951 ส่วนทางตอนใต้ของซาฮาลินได้กลายเป็นส่วนหนึ่งของแคว้นซาฮาลินในสหภาพโซเวียต (ปัจจุบันคือรัสเซีย)
สาวัตถี

| --- | --- |
ซากมูลคันธกุฎี ที่ประทับของพระพุทธเจ้าที่วัดเชตวัน
แสดงที่ตั้งภายในรัฐอุตตรประเทศแสดงแผนที่รัฐอุตตรประเทศสาวัตถี (ประเทศอินเดีย)แสดงแผนที่ประเทศอินเดีย
ที่ตั้ง: รัฐอุตตรประเทศ ประเทศอินเดีย
พิกัด: 27°31′1.5″N 82°3′2.2″E﻿ / ﻿27.517083°N 82.050611°E﻿ / 27.517083; 82.050611
พื้นที่: อำเภอสาวัตถี
สาวัตถี (บาลี: Sāvatthī สาวัตถี; สันสกฤต: श्रावस्ती Śrāvastī ศราวัสตี) คือเมืองโบราณในสมัยพุทธกาล มีความสำคัญในฐานะที่เป็นเมืองหลวงของแคว้นโกศล 1 ใน แคว้นมหาอำนาจใน 16 มหาชนบทในสมัยพุทธกาล เมืองนี้รุ่งเรืองจากการที่เป็นชุมนุมการค้าขาย การทหาร เป็นเมืองมหาอำนาจใหญ่ควบคู่กับเมืองราชคฤห์แห่งแคว้นมคธในสมัยโบราณ ปัจจุบันเมืองนี้เหลือเพียงซากโบราณสถาน คนอินเดียในปัจจุบันลืมชื่อเมืองสาวัตถี (ในภาษาบาลี) หรือ ศราวัสตี (ในภาษาสันสกฤต) ไปหมดแล้ว คงเรียกแถบตำบลที่ตั้งเมืองสาวัตถีนี้เพียงว่า สะเหถ-มะเหถ (Saheth-Maheth) ปัจจุบัน สะเหต-มะเหต ตั้งอยู่ในรัฐอุตตรประเทศ ประเทศอินเดีย
เมืองสาวัตถีในสมัยพุทธกาลเป็นเมืองที่ใหญ่พอกับเมืองราชคฤห์และพาราณสี เป็นเมืองศูนย์กลางการค้าขายในสมัยพุทธกาล โดยในสมัยนั้นเมืองสาวัตถีมีพระเจ้าปเสนทิโกศลปกครองร่วมสมัยกับพระเจ้าพิมพิสาร นอกจากนี้เมืองสาวัตถีนับว่าเป็นเมืองสำคัญในการเป็นฐานในการเผยแพร่พระพุทธศาสนาของพระพุทธเจ้าที่สำคัญ เพราะเป็นเมืองที่พระพุทธเจ้าประทับนานที่สุดถึง 25 พรรษา เป็นที่ตรัสพระสูตรมากมายและเป็นเมืองที่พระพุทธศาสนามั่นคงที่สุด เพราะมีผู้อุปถัมภ์สำคัญ เช่น พระเจ้าปเสนทิโกศล อนาถบิณฑิกเศรษฐี นางวิสาขา เป็นต้น
ปัจจุบันยังมีซากโบราณสถานที่สำคัญปรากฏร่องรอยอยู่ คือวัดเชตวันมหาวิหาร (ซึ่งพระพุทธเจ้าเคยประทับอยู่ถึง 19 พรรษา), บริเวณวังของพระเจ้าปเสนทิโกศล, บ้านของอนาถบิณฑิกเศรษฐี (สถูป), บ้านบิดาขององคุลีมาล (สถูป), สถานที่พระเทวทัตถูกแผ่นดินสูบ (หน้าวัดพระเชตวันมหาวิหาร), ที่แสดงยมกปาฏิหาริย์ แล้วเสด็จไปจำพรรษา ณ สวรรค์ชั้นดาวดึงส์ เพื่อแสดงพระอภิธรรมโปรดพระพุทธมารดา เป็นต้น
ต้นกำเนิดของสาวัตถี

ชื่อของเมืองมาจากชื่อของฤๅษีชื่อ สวัตถะ หรืออีกนัยหนึ่งเมืองสาวัตถีมาจากคำภาษาบาลีที่แปลว่า มีสิ่งของเครื่องอุปโภคบริโภคเพียบพร้อมทุกอย่าง หรือจากตำนานที่ว่าเมื่อพ่อค้ามาที่เมืองนี้มักถูกถามว่ามีข้าวของอะไรมาขายบ้าง ซึ่งคำว่าทุกอย่างมาจากภาษาบาลีว่า "สพฺพํ อตฺถิ" ซึ่ง สพฺพํ แปลว่า ทุกอย่าง หรือมาจากภาษาสันสกฤตว่า สรฺวํ อสฺติ จึงกลายมาเป็นชื่อเมืองนี้ว่า สาวัตถี หรือศราวัสตี
สาวัตถีในปัจจุบัน

กำแพงเมืองสาวัตถีโบราณยังคงปรากฏให้เห็นอยู่ในปัจจุบัน ภายในกำแพงเมืองมีโบราณสถานคงเหลืออยู่มากมาย เช่น ซากบ้านของบิดาพระองคุลีมาล, ซากคฤหาสถ์ของอนาถบิณฑิกเศรษฐี, และวัดเก่าแก่ที่สร้างอุทิศแก่ พระติรธังกร (ศาสดาองค์แรกของศาสนาเชน) บริเวณนอกเขตเมืองสาวัตถียังมีสถานที่สำคัญเช่น ซากยมกปาฏิหาริย์สถูป (สถานที่ที่พระพุทธเจ้าทรงแสดงยมกปาฏิหาริย์) และวัดเชตวันมหาวิหาร (พระอารามที่พระพุทธเจ้าทรงจำพรรษามากที่สุดในพุทธกาล) ซึ่งเป็นสถานที่แสวงบุญสำคัญของชาวพุทธทั่วโลก นอกจากนี้ยังมีวัดที่ประเทศต่างๆ ที่นับถือศาสนาพุทธมาสร้างไว้ ได้แก่ ประเทศไทย เกาหลีใต้ ศรีลังกา พม่า ธิเบตและจีน
วัดพุทธนานาชาติ

4.1 วัดไทยเชตวันมหาวิหาร 939
ซึ่งในมหามงคลสมัย พระบาทสมเด็จพะเจ้าอยู่หัวฯ ทรงครองสิริราชสมบัติครบ 60 ปี นับได้ว่าทรงครองราชย์นานยิ่งกว่าพระมหากษัตริย์พระองค์ใด และในวโรกาสที่พระองค์ผู้ทรงพระคุณอันประเสริฐ ทรงเจริญพระชนมายุ 80 พรรษา พสกนิกรใต้ร่มพระบรมโพธิสมภารต่างสำนึกในพระมหากรุณาธิคุณ มีสมานฉันท์ที่จะจัดสร้างอนุสรณ์สถาน คือ วัดไทยเชตวันมหาวิหาร ในพุทธภูมิขึ้น และได้เลือกสถานที่ที่มีทำเลเหมาะสมที่ซึ่งพระบรมศาสดาพระสัมมาสัมพุทธเจ้าทรงประทับจำพรรษานานที่สุด (25 พรรษา) เพื่อเป็นศูนย์รวมใจชาวพุทธไทยทั้งชาติ ร่วมกันน้อมเกล้าฯ ถวายเป็นพระราชกุศล
และตามนโยบายการขยายงานการเผยแผ่พระพุทธศาสนาของพระธรรมทูต สายประเทศอินเดีย-เนปาล ดำริที่จะสร้างตั้งแต่ พ.ศ. 2530 ในสมัยพระสุเมธาธิบดี เป็นหัวหน้าพระธรรมทูตในขณะนั้น และได้สืบสานให้ต่อเนื่องใน พ.ศ. 2545-ถึงปัจจุบัน มีพระเทพโพธิวิเทศ (วีรยุทฺโธ) เป็นหัวหน้าพระธรรมทูตสายประเทศอินเดีย-เนปาล เจ้าอาวาสวัดไทยพุทธคยา ได้ดำริให้พระครูปริยัติโพธิวิเทศ (คมสรณ์) ปฏิบัติหน้าที่เจ้าอาวาสวัดไทยเชตวันมหาวิหาร โดยสร้างขึ้นในวันที่ 9 เดือนมิถุนายน พ.ศ. 2549 เป็นต้นมา ซึ่งวัดตั้งอยู่ในปริมณฑลโบราณสถานวัดพระเชตวันมหาวิหาร ที่ท่านอนาถบิณฑิกเศรษฐีมหาอุบาสกสร้างถวายพระพุทธเจ้า ทรงจำพรรษา 19 พรรษา กับมหาสถูปยมกปาฏิหาริย์ สารีปุตตสถูป และโมคคัลลานะสถูป มีพื้นที่เริ่มแรก จำนวน 38 ไร่ (เท่ากับมงคล 38 ที่พระพุทธเจ้าแสดง) โดยสังกัดมหานิกาย
4.2 วัดบุพพาราม (วัดป่า)
4.3 วัดไทยสาวัตถีพุทธวิปัสสนา
4.4 ศูนย์ปฏิบัติธรรมแดนมหามงคลชัย
ต้นพระศรีมหาโพธิ์ในวัดเชตวันมหาวิหาร
พระมูลคันธกุฎี ภายในวัดเชตวันมหาวิหาร
องคุลิมาลสถูป (ซากบ้านบิดาของพระองคุลีมาล)
ซากพุทธสถานในวัดเชตวันมหาวิหาร
ซากประตูเมืองสาวัตถี
ยมกปาฏิหาริย์สถูป
สถูปวัดเชตวันมหาวิหาร
ต้นอานันทมหาโพธิ์ ต้นโพธิ์ซึ่งชาวพุทธนับถือว่ามีความศักดิ์สิทธิ์เป็นอันดับสองรองจากต้นพระศรีมหาโพธิ์ที่พุทธคยา
แหล่งข้อมูลอื่น

สถานีย่อยประเทศอินเดีย
แม่แบบ:Ppn
แม่แบบ:RBK
| ด ค กมหาชนบท |
| --- | --- | --- |
| อาณาจักร |  อังคะ (จามปา)  มคธ (ราชคฤห์  ปาฏลีบุตร)  กาสี (พาราณสี)  โกศล (สาวัตถี)  วัชชี (เวสาลี)  มัลละ (ปาวา  กุสินารา)  เจตี (โสตถิตถิวดี)  วังสะ (โกสัมพี)  กุรุ (อินทรปัตถ์)  ปัญจาละ (กัมปิละ  กันยากุพย์  สังกัสสะ)  มัจฉะ (สาคละ)  สุรเสนะ (มถุรา)  อัสสกะ (โปตนะ)  อวันตี (อุชเชนี)  คันธารราฐ (ตักสิลา)  กัมโพชะ (ทวารกะ)  |  |
| แคว้น |  สักกะ (กบิลพัสดุ์)  โกลิยะ (เทวทหะ)  ภัคคะ (สุงสุมารคีรี)  วิเทหะ (มิถิลา)  อังคุตตราปะ (อาปณะ)  |  |
สาวัตถีกับสถานที่ท่าพระพุทธศาสนาอื่น ๆ
รายพระนามและชื่อผู้บัญชาการทหารบกไทย

| ผู้บัญชาการทหารบก |
| --- | --- |
เครื่องหมายราชการ
ธงประจำตำแหน่ง
ผู้ดำรงตำแหน่งคนปัจจุบัน พลเอก พนา แคล้วปลอดทุกข์ ตั้งแต่ 1 ตุลาคม พ.ศ. 2567
ผู้เสนอชื่อ: รัฐมนตรีว่าการกระทรวงกลาโหม
ผู้แต่งตั้ง: พระมหากษัตริย์ไทย
ผู้ประเดิมตำแหน่ง: สมเด็จพระเจ้าบรมวงศ์เธอ กรมพระยาดำรงราชานุภาพ   ในฐานะ เจ้าพนักงานใหญ่ ผู้ช่วยบัญชาการทหารบก
สถาปนา: เมษายน พ.ศ. 2430
รอง: พลเอก ณัฐวุฒิ นาคะนคร
รายพระนามและชื่อ ผู้บัญชาการทหารบก แห่งกองทัพบกไทย
กองทัพบกไทย

กองทัพบกไทย (Royal Thai Army) เป็นเหล่าทัพที่มีประวัติความเป็นมายาวนานที่สุด และมีขนาดใหญ่ที่สุดของกองทัพไทย ก่อตั้งเป็นกองทัพสมัยใหม่ขี้นในปีพุทธศักราช 2417 เหตุผลส่วนหนึ่งคือ เพื่อรับมือกับการคุกคามรุกแบบใหม่จากอังกฤษ ภายหลังการทำสนธิสัญญาเบาว์ริง โดยเจ้าพนักงานใหญ่พระองค์แรกคือ พลเอก พระเจ้าน้องยาเธอ กรมหมื่นดำรงราชานุภาพ (พระยศในขณะนั้น) ดำรงตำแหน่ง 3 ปี และต่อมาได้เปลี่ยนชื่อตำแหน่งเป็น กรมทหารบก, กรมยุทธนาธิการ, เสนาบดีกระทรวงกลาโหม และ ผู้บัญชาการทหารบก ตามลำดับ
ดูเพิ่ม

รัฐมนตรีว่าการกระทรวงกลาโหมของไทย
รัฐมนตรีช่วยว่าการกระทรวงกลาโหมของไทย
รายชื่อผู้บัญชาการทหารสูงสุดของไทย
รายชื่อผู้บัญชาการทหารเรือไทย
รายชื่อผู้บัญชาการทหารอากาศไทย
รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
รายชื่อสมุหราชองครักษ์ของไทย
รายนามแม่ทัพภาคที่ 1
รายนามแม่ทัพภาคที่ 2
รายนามแม่ทัพภาคที่ 3
รายนามแม่ทัพภาคที่ 4
แหล่งข้อมูลอื่น

ทำเนียบผู้บังคับบัญชา เก็บถาวร 2018-05-26 ที่ เวย์แบ็กแมชชีน
| ด ค กปลัดกระทรวงกลาโหม ผู้บัญชาการทหารสูงสุด ผู้บัญชาการเหล่าทัพ และผู้บัญชาการตำรวจแห่งชาติ |
| --- | --- |
  สำนักงานปลัดกระทรวงกลาโหม: พลเอก สนิธชนก สังขจันทร์     กองบัญชาการกองทัพไทย: พลเอก ทรงวิทย์ หนุนภักดี     กองทัพบก: พลเอก พนา แคล้วปลอดทุกข์    กองทัพเรือ: พลเรือเอก จิรพล ว่องวิทย์    กองทัพอากาศ: พลอากาศเอก พันธ์ภักดี พัฒนกุล     สำนักงานตำรวจแห่งชาติ: พลตำรวจเอก กิตติ์รัฐ พันธุ์เพ็ชร์
รายนาม ปลัดกระทรวงกลาโหม • ผู้บัญชาการทหารสูงสุด • ผู้บัญชาการทหารบก • ผู้บัญชาการทหารเรือ • ผู้บัญชาการทหารอากาศไทย • อธิบดีกรมตำรวจและผู้บัญชาการตำรวจแห่งชาติ
| ด ค กผู้บัญชาการทหารบกไทย |
| --- | --- | --- |
| เจ้ากรมทหารบก |  พระเจ้าน้องยาเธอ กรมหมื่นดำรงราชานุภาพ · พระยาสุรศักดิ์มนตรี  |  |
| เจ้ากรมยุทธนาธิการ |  สมเด็จพระเจ้าน้องยาเธอ เจ้าฟ้ากรมพระภาณุพันธุวงศ์วรเดช · พระเจ้าน้องยาเธอ เจ้าฟ้ากรมขุนนริศรานุวัดติวงศ์ · พระเจ้าพี่ยาเธอ กรมหมื่นนครไชยศรีสุรเดช  |  |
| เสนาบดีกระทรวงกลาโหม |  เจ้าพระยาบดินทรเดชานุชิต · เจ้าพระยาบดินทรเดชานุชิต · สมเด็จพระเจ้าพี่ยาเธอ เจ้าฟ้ากรมพระนครสวรรค์วรพินิต · พระวรวงศ์เธอ พระองค์เจ้าบวรเดช · พระเจ้าพี่ยาเธอ กรมขุนสิงหวิกรมเกรียงไกร  |  |
| ผู้บัญชาการทหารบก |  พระยาพหลพลพยุหเสนา · หลวงพิบูลสงคราม · พิชิต เกรียงศักดิ์พิชิต · อดุล อดุลเดชจรัส · ผิน ชุณหะวัณ · สฤษดิ์ ธนะรัชต์ · ถนอม กิตติขจร · ประภาส จารุเสถียร · กฤษณ์ สีวะรา · บุญชัย บำรุงพงศ์ · เสริม ณ นคร · เปรม ติณสูลานนท์ · ประยุทธ จารุมณี · อาทิตย์ กำลังเอก · ชวลิต ยงใจยุทธ · สุจินดา คราประยูร · อิสระพงศ์ หนุนภักดี · วิมล วงศ์วานิช · ประมณฑ์ ผลาสินธุ์ · เชษฐา ฐานะจาโร · สุรยุทธ์ จุลานนท์ · สมทัต อัตตะนันทน์ · ชัยสิทธิ์ ชินวัตร · ประวิตร วงษ์สุวรรณ · สนธิ บุญยรัตกลิน · อนุพงษ์ เผ่าจินดา · ประยุทธ์ จันทร์โอชา · อุดมเดช สีตบุตร · ธีรชัย นาควานิช · เฉลิมชัย สิทธิสาท · อภิรัชต์ คงสมพงษ์ · ณรงค์พันธ์ จิตต์แก้วแท้ · เจริญชัย หินเธาว์· พนา แคล้วปลอดทุกข์  |  |
อัคราธิการ

อัคราธิการ (อังกฤษ: superior general; general) บางคณะเรียกว่า มหาธิการ เป็นตำแหน่งอธิการสูงสุดในคณะนักบวชคาทอลิกแต่ละคณะ หากเป็นประมุขคณะนักบวชหญิงจะเรียกว่า อัคราธิการิณี หรือ มหาธิการิณี ตามแต่แต่ละคณะจะบัญญัติศัพท์ ในกฎหมายศาสนจักร จึงใช้คำว่า อธิการสูงสุด (supreme moderator) เพื่อหมายถึงอัคราธิการ อัคราธิการิณี มหาธิการ และมหาธิการิณี โดยรวมทั้งหมดซึ่งถืออำนาจปกครองเหนือแขวง บ้านพัก และสมาชิกทั้งหมดในคณะนักบวชที่ตนปกครอง
ผู้ที่จะดำรงตำแหน่งเป็นอัคราธิการจะต้องมาจากการเลือกตั้งตามกฎหมายศาสนจักรและบทบัญญัติของธรรมนูญประจำคณะนักบวช รายละเอียดเกี่ยวกับระยะเวลาการดำรงตำแหน่งจะขึ้นอยู่กับธรรมนูญประจำคณะเช่นกัน
การเรียกอธิการสูงสุดในคณะต่าง ๆ

สำหรับคณะนักบวชคาทอลิกชาย
อัคราธิการ ใช้กับภราดาคณะคาร์เมไลท์ ภราดาคณะคาร์เมไลท์ไม่สวมรองเท้า คณะซาเลเซียนของคุณพ่อบอสโก คณะภราดาเซนต์คาเบรียล เป็นต้น
มหาธิการ ใช้กับคณะคามิลเลียน คณะเบธาราม คณะเยสุอิต เป็นต้น
สำหรับคณะนักบวชคาทอลิกหญิง
อัคราธิการิณี ใช้กับภคินีคณะคาร์เมไลท์ ภคินีคณะคาร์เมไลท์ไม่สวมรองเท้า คณะอุร์สุลินแห่งสหภาพโรมัน คณะธิดาแม่พระองค์อุปถัมภ์ เป็นต้น
มหาธิการิณี ใช้กับคณะภคินีพระหฤทัยของพระเยซูเจ้าแห่งกรุงเทพฯ คณะรักกางเขน คณะภคินีเซนต์ปอล เดอ ชาร์ตร เป็นต้น
จินตนา สุขสถิตย์

| จินตนา สุขสถิตย์ จ> ภ. |
| --- | --- |
จินตนา ในงานพระราชทานรางวัลแผ่นเสียงทองคำ พ.ศ. 2509
เกิด: จินตนา สุขสถิตย์ 6 ธันวาคม พ.ศ. 2481 (86 ปี) ตำบลบางขุนพรหม อำเภอพระนคร จังหวัดพระนคร ประเทศสยาม
สัญชาติ: ไทย
ชื่ออื่น: จินตนา ปาลกะวงศ์ ณ อยุธยา
ศิษย์เก่า: โรงเรียนสตรีวิทยา โรงเรียนพณิชยการพระนคร
อาชีพ: นักร้อง
ปีปฏิบัติงาน: พ.ศ. 2500 – ปัจจุบัน
คู่สมรส: ภูมินทร์ ปาลกะวงศ์ ณ อยุธยา
บุตร: 3 คน
อาชีพทางดนตรี
แนวเพลง: เพลงไทยสากล
เครื่องดนตรี: เสียงร้อง
ค่ายเพลง: คาเธ่ย์, กมลสุโกศล, เมโทร
ศิลปินแห่งชาติ: พ.ศ. 2547 – สาขาศิลปะการแสดง (ดนตรีสากล – ขับร้อง)
 
จินตนา สุขสถิตย์ หรือ จินตนา ปาลกะวงศ์ ณ อยุธยา (เกิด 6 ธันวาคม พ.ศ. 2481) เป็นนักร้องชาวไทย มีผลงานบันทึกเสียงเป็นที่รู้จักในเพลง "สักขีแม่ปิง", "ฝากรักเอาไว้ในเพลง", "คิดจะปลูกต้นรักอีกกอ", "ไม่เคยรักใครเท่าเธอ" และเพลงประกอบภาพยนตร์ไทยอีกจำนวนมาก และยังมีผลงานบันทึกแผ่นเสียงเพลงพระราชนิพนธ์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทั้งเนื้อร้องภาษาไทย และเนื้อร้องภาษาอังกฤษ
จินตนา สุขสถิตย์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม เป็น ศิลปินแห่งชาติ สาขาศิลปะการแสดง (ดนตรีสากล – ขับร้อง)
ประวัติ

จินตนา ปาลกะวงศ์ ณ อยุธยา (สกุลเดิม สุขสถิตย์) เกิดเมื่อวันที่ 6 ธันวาคม พ.ศ. 2481 ที่ตำบลบางขุนพรหม จังหวัดพระนคร เป็นธิดาของกมล กับพยุง สุขสถิตย์ สมรสกับบดินทร์ ปาลกะวงศ์ ณ อยุธยา มีธิดา 3 คน
ประวัติ > ประวัติการศึกษา

จินตนา สุขสถิตย์ สำเร็จการศึกษาระดับมัธยมศึกษาตอนต้น จากโรงเรียนสตรีวิทยา และระดับอาชีวศึกษาชั้นสูง จากโรงเรียนพณิชยการพระนคร ปัจจุบันคือ มหาวิทยาลัยเทคโนโลยีราชมงคลพระนคร
ประวัติ > ประวัติชีวิตและผลงาน

จินตนา สุขสถิตย์ เริ่มเข้าสู่วงการเพลง เมื่อปี พ.ศ. 2500 โดยได้รับการสนับสนุนจากเชาว์ แคล่วคล่อง หัวหน้าวงดนตรีวายุบุตร ซึ่งเป็นวงดนตรีของสำนักงานสลากกินแบ่งรัฐบาลให้มาฝึกขับร้องเพลงเวลาหลังเลิกเรียน หลังจากสำเร็จการศึกษาแล้วได้มาเป็นนักร้องประจำอยู่ในวงดนตรีวายุบุตร ได้ขับร้องเพลงในงานการกุศลต่าง ๆ เช่น งานกาชาด งานช่วยเหลือทหาร ตำรวจชายแดน คนพิการ เด็กอนาถา เป็นประจำทุกปี จนถึงปี พ.ศ. 2508 หลังจากนั้นได้ออกไปประกอบอาชีพเป็นนักร้องตามไนท์คลับ ห้องอาหารในโรงแรมต่าง ๆ และสถานที่อื่น ๆ ทั่วไป
จินตนา สุขสถิตย์ เป็นนักร้องที่มีน้ำเสียงที่ไพเราะ จึงทำให้มีผู้แต่งเพลงหลายคน เช่น บุญช่วย กมลวาทิน, สง่า อารัมภีร, สมาน กาญจนะผลิน ชาลี อินทรวิจิตร และ เชาว์ แคล่วคล่อง เห็นความสามารถดังกล่าว ได้แต่งเพลงให้ร้องจนเป็นที่รู้จักของประชาชนทั่วไป ผลงานเพลงที่สร้างชื่อเสียงในสมัยอยู่กับวงดนตรีวายุบุตร คือ เพลงสักขีแม่ปิง ขับร้องคู่กับชรินทร์ นันทนาคร หลังจากนั้นได้มีผลงานเพลงอีกมากมาย
เธอยังได้ร้องเพลงประกอบในฉากภาพยนตร์หลายเรื่อง อาทิ หนึ่งในทรวง (2506), มือเสือ (2506), อรุณเบิกฟ้า (2509), ไฟรัก (2518)
ประวัติ > ผลงานเพลงขับร้องและบันทึกแผ่นเสียง

จินตนา สุขสถิตย์ มีผลงานเพลงที่ขับร้องอยู่มากมาย และขับร้องได้อย่างยอดเยี่ยมมาก ได้แก่
สักขีแม่ปิง
กุลสตรี
ลุ่มเจ้าพระยา
แม่ปิงสะอื้น
ฝนสั่งฟ้า
คิดไปใจหาย
เธอกับฉันคือเพลง
ฝากรักเอาไว้ในเพลง
คิดจะปลูกต้นรักสักกอ
คิดถึง
ดาวเคียงเดือน
กล้วยไม้
ลุ่มเจ้าพระยา
อยากจะรักสักครั้ง
ใจสนองใจ
ศัตรูหัวใจ
ลมจ๋าลม
สายทิพย์
ทั้ง ๆ ที่รู้
ถามดาว
หลงเพ้อ
ไม่เคยรักใครเท่าเธอ
พรุ่งนี้ฉันจะรักเธอจนตาย
คืนหนึ่ง
ตะวันลา
กระซิบรัก
หัวใจเถื่อน
เหยื่อโลกีย์
ชุมทางชีวิต
เปลวไฟรัก
รักระทมใจ
สาส์นรัก
ไม่ขอลืม
สายรัก - สายใต้
คิดถึงถิ่นเหนือ
วันนั้น
จุฬาตรีคูณ
วอลทซ์นาวี
ชมประดู่
วิมานไฟ
นกเอี้ยง
ตำหนักเพชร
กล่อม
เริงจักรยาน
เงาบัว
ช่วยไม่ได้
กาสะลองบานแล้ว
มองเข้าไปในชีวิต
โนรี
มาลัยหัวใจ
โสนน้อยเรือนงาม
สวรรค์วันเพ็ญ
หนาวรัก
ไก่นา
วังสวาทนิราศรัก
เนื่องจาก จินตนา สุขสถิตย์ เป็นผู้ที่มีความสามารถสูงในด้านการร้องเพลง และมีน้ำเสียงเป็นอมตะ จึงได้ขับร้องเพลงพระราชนิพนธ์ทั้งเป็นภาษาไทยและภาษาอังกฤษอีกหลายเพลง เพลงประกอบภาพยนตร์อีกหลายเรื่อง และยังได้รับเชิญจากรัฐบาลไทยให้ร่วมขับร้องเพลงพระราชนิพนธ์ "สายฝน" และเพลง "เดอะซาวน์ออฟมิวสิค (The Sound of music)" กับวงดุริยางค์แห่งสถานีวิทยุเซาท์เวสต์ของประเทศเยอรมนี ที่มาเปิดการแสดง ณ โรงละครแห่งชาติ ในปี พ.ศ. 2515
ประวัติ > ผลงานเพลงพระราชนิพนธ์ที่ขับร้องทั้งภาษาไทยและภาษาอังกฤษ

แสงเทียน
ชะตาชีวิต
สายฝน
ลมหนาว
อาทิตย์อับแสง
ใกล้รุ่ง
ดวงใจกับความรัก
รักคืนเรือน
ภิรมย์รัก
แว่ว
เกาะในฝัน
แผ่นดินของเรา
แสงเดือน
ในดวงใจนิรันดร์
ยามค่ำ
แก้วตาขวัญใจ
ความฝันอันสูงสุด
Candlelight blues
H.M. Blues
Falling rain
Love in spring
Blue day
Near dawn
Never mind the hungry men's blue
Love over again
A love story
Echo
Dream island
Alexandra
Magic beams
Still on my mind
Twilight
Love light in my heart
When
Love at sun down
Smiles
Lullaby
No moon
Oh I say
เกียรติคุณ

พ.ศ. 2509 ได้รับพระราชทานรางวัลแผ่นเสียงทองคำ จากพระหัตถ์พระบาทสมเด็จพระมหาภูมิพลอดุลยเดชมหาราช บรมนาถบพิตร ในฐานะนักร้องยอดเยี่ยมฝ่ายหญิง จากการขับร้องเพลง "คิดจะปลูกต้นรักสักกอ" ผลงานของ บุญช่วย กมลวาทิน เมื่อวันที่ 20 กุมภาพันธ์ พ.ศ. 2509
พ.ศ. 2514 ได้รับพระราชทานรางวัลแผ่นเสียงทองคำ ประเภทเพลงปลุกใจ จากพระหัตถ์พระบาทสมเด็จพระมหาภูมิพลอดุลยเดชมหาราช บรมนาถบพิตร จากการขับร้องเพลง "ฝากใจไปรบ" ผลงานของ สมโภชน์ ล้ำพงศ์ เมื่อวันที่ 20 พฤศจิกายน พ.ศ. 2514
ได้รับรางวัลเสาอากาศทองคำ จากการขับร้องเพลง "คิดถึง"
ได้รับรางวัลเพลงยอดนิยม จากเพลง "ใจสนองใจ" ของสถานีวิทยุ ท.ท.ท.
ได้รับโล่เชิดชูเกียรติ จากการกุศลต่าง ๆ
ได้เข้าเฝ้าฯ ขับร้องเพลงถวายพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ เนื่องในวันสำคัญต่าง ๆ เช่น วันขึ้นปีใหม่ วันครบรอบราชาภิเษกสมรส งานสโมสรสันนิบาต และในบางโอกาส ได้โปรดเกล้าฯ ให้ขับร้องเพลงถวายขณะเสด็จพระราชดำเนินแปรพระราชฐานไปยังจังหวัดต่าง ๆ ซึ่งนับเป็นพระมหากรุณาธิคุณและเป็นเกียรติแก่วงศ์ตระกูลอย่างยิ่ง
พ.ศ. 2547 ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็นศิลปินแห่งชาติ สาขาศิลปะการแสดง (ดนตรีสากล - ขับร้อง) พ.ศ. 2547
จินตนา สุขสถิตย์ มีความตั้งใจปฏิบัติตนให้เป็นประโยชน์แก่สังคม เสียสละทั้งกำลังกาย กำลังใจ กำลังทรัพย์ ได้ไปขับร้องเพลงกล่อมขวัญทหาร ตำรวจชายแดน ตามจังหวัดต่าง ๆ เช่น จังหวัดสกลนคร จังหวัดสุราษฎร์ธานี จังหวัดปัตตานี เป็นต้น และไปขับร้องเพลงในงานกุศลต่าง ๆ อยู่เป็นประจำทุกปีจวบจนปัจจุบัน
เครื่องราชอิสริยาภรณ์

พ.ศ. ไม่ปรากฎ –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
"จินตนา สุขสถิตย์" ถ่ายกับ "คณะสามศักดิ์" เรียงลำดับจากซ้ายไปขวา ทนงศักดิ์ ภักดีเทวา, มีศักดิ์ นาครัตน์, อรสา อิศรางกูล ณ อยุธยา และ ศักรินทร์ ปุญญฤทธิ์ ในงานพระราชทานแผ่นเสียงทองคำ ครั้งที่ 2 เมื่อวันที่ 20 กุมภาพันธ์ 2509
ซ็อง กี-ฮุน

| ซ็อง กี-ฮุน |
| --- | --- |
ตัวละครใน สควิดเกม เล่นลุ้นตาย

ปรากฏครั้งแรก: สควิดเกม เล่นลุ้นตาย
สร้างโดย: ฮวัง ดง-ฮย็อก
แสดงโดย: อี จ็อง-แจ
ให้เสียงโดย: คมสรร รัตนากรบดี (ไทย)
ข้อมูลตัวละครในเรื่อง
นามแฝง: ผู้เล่นหมายเลข 456
สัญชาติ: ชาวเกาหลีใต้
ซ็อง กี-ฮุน (เกาหลี: 성기훈; เสียงอ่านภาษาเกาหลี: [sʌŋɡihun]), หรือที่รู้จักกันในนามว่า ผู้เล่นหมายเลข 456 เป็นตัวละครสมมติที่เป็นตัวละครเอกของ สควิดเกม เล่นลุ้นตาย ซีรีส์ของเน็ตฟลิกซ์ ในฤดูกาลแรก เขาเข้าร่วมเกมแข่งขันเผชิญกับความตายและเพื่อการดำรงชีวิตอยู่ ซึ่งประกอบด้วยเกมสำหรับเด็กทั้งหมด 6 เกม โดยเขาเข้าร่วมกับผู้เล่น 455 คน เพื่อชิงเงินรางวัลมูลค่า 45.6 พันล้านวอน หลังจากเขาได้ก่อหนี้ก้อนใหญ่จากการเล่นพนันและปัญหาว่างงาน ในระหว่างการแข่งขัน เขาได้สร้างพันธมิตรกับผู้เข้าแข่งขันคนอื่น ๆ มากมาย อย่างอับดุล อาลี, โจ ซัง-อู, คัง แซ-บย็อก และโอ อิล-นัม ต่อมา เขากลับมาปรากฏตัวอีกครั้งในฤดูกาลที่สอง โดยเป็นตัวละครเอกอีกครั้งและเข้าร่วมเป็นผู้แข่งขันในเกมเพื่อหาทางยุติเกมนี้ลงเสีย
กี-ฮุน เป็นตัวละครสมมติสร้างขึ้นโดยฮวัง ดง-ฮย็อก ผู้จัดสร้างซีรีส์ และนำแสดงโดยอี จ็อง-แจ ซึ่งถูกคัดเลือกเพราะในฐานะนักแสดงที่มีชื่อเสียงและสง่างาม และสามารถแสดงเห็นถึงบทบาทความเป็นมนุษย์ในตัวละคร ตัวละครนี้หยิบยกหลายเหตุการณ์จากชีวิตของฮวังมาปรับใช้ รวมถึงสภาพละแวกบ้าน นามของเพื่อนในวัยเด็ก ทัศนะมุมมองลุงของเขา และการดิ้นรนหยุดยั้งการพนันและความล้มเหลวของตัวเขา เมื่อออกแบบตัวละครสำหรับฤดูกาลที่ 2 เขาตั้งใจที่จะทำให้ตัวละครคล้ายกับดอนกิโฆเต้ ซึ่งได้ต่อต้านระบบอย่างไม่ฉุกคิด อีกล่าวว่าตัวละครนำแสดงนี้ เป็นตัวละครที่ "รันทดใจ" ที่สุดที่เขาเคยนำแสดงมาก่อน
กี-ฮุน ได้รับการตอบรับเป็นอย่างดีในฐานะตัวละคร โดยอีได้รับรางวัลมากมายจากการนำแสดงตัวละครสมมตินี้ โดยได้รับรางวัลอย่างรางวัลสมาคมนักแสดงภาพยนตร์และโทรทัศน์ และรางวัลเอมมี นักวิจารณ์ได้กล่าวถึงความคล้ายคลึงระหว่างชีวิตของเขากับสภาพปัญหาในโลกแห่งความจริงในเกาหลีใต้ อย่างวิกฤตการณ์การเงินในเอเชีย ในปี พ.ศ. 2540 การแสดงของเขาในฤดูกาลที่ 2 นั้นถูกวิพากษ์วิจารณ์อย่างหลากหลาย โดยนักวิจารณ์เห็นว่าการกระทำของตัวละคร "น่าหงุดหงิด" และ "ไร้เหตุผล" แม้จะมีคำวิจารณ์เหล่านี้ แต่อีในฐานะนักแสดงนำก็ได้รับคำชมในการผันท่าทีจากตัวละครที่ร่าเริงสดใสกลายเป็นตัวละครมืดหม่นมัวหมองในฤดูกาลที่ 2
ทะเลอันดามัน

| ทะเลอันดามัน |
| --- | --- |
ทะเลพม่า
ทะเลอันดามันในมหาสมุทรอินเดีย
ทะเลอันดามัน
พิกัด: 10°N 96°E﻿ / ﻿10°N 96°E﻿ / 10; 96
ชนิด: ทะเล
ประเทศในลุ่มน้ำ: อินเดีย, พม่า, ไทย, อินโดนีเซีย

ช่วงยาวที่สุด: 1,200 กิโลเมตร (746 ไมล์)
ช่วงกว้างที่สุด: 645 กิโลเมตร (401 ไมล์)
พื้นที่พื้นน้ำ: 600,000 ตารางกิโลเมตร (231,700 ตารางไมล์)
ความลึกโดยเฉลี่ย: 1,096 เมตร (3,596 ฟุต)
ความลึกสูงสุด: 4,198 เมตร (13,773 ฟุต)
ปริมาณน้ำ: 660,000 ลูกบาศก์กิโลเมตร (158,000 ลูกบาศก์ไมล์)

อ้างอิง: 
แนวแผ่นดินไหวของเกาะสุมาตรา (2547)
ภาพดาวเทียมของทะเลอันดามัน แสดงให้เห็นสาหร่ายสีเขียวและตะกอนจากแม่น้ำอิรวดี
ทะเลอันดามัน  (อังกฤษ: Andaman Sea; ฮินดี: अंडमान सागर; พม่า: ကပ္ပလီပင်လယ်; อินโดนีเซีย: Laut Andaman) ซึ่งในอดีตยังมีชื่อเรียกว่า ทะเลพม่า (พม่า: မြန်မာပင်လယ်) เป็นทะเลที่อยู่ทางตะวันออกเฉียงใต้ของอ่าวเบงกอล เป็นส่วนหนึ่งของมหาสมุทรอินเดีย ทางเหนือของทะเลติดกับปากแม่น้ำอิรวดีในประเทศพม่า ทางตะวันออกเป็นคาบสมุทรประเทศพม่าและประเทศไทย ทางใต้ติดกับช่องแคบมะละกาและเกาะสุมาตราของอินโดนีเซีย ทางตะวันตกเป็นหมู่เกาะอันดามันและหมู่เกาะนิโคบาร์ภายใต้การปกครองของอินเดีย
ทะเลอันดามันมีความยาวจากเหนือจรดใต้ประมาณ 1,200 กิโลเมตรกว้าง 645 กิโลเมตร มีพื้นน้ำประมาณ 600,000 ตารางกิโลเมตร มีความลึกเฉลี่ย 1,096 เมตร จุดที่ลึกที่สุดมีระดับความลึก 4,198 เมตร
เหตุการณ์สำคัญในทะเลอันดามัน

บทความหลัก: แผ่นดินไหวและคลื่นสึนามิในมหาสมุทรอินเดีย พ.ศ. 2547
26 ธันวาคม พ.ศ. 2547 เกิดแผ่นดินไหวแมกนิจูด 9.2 ทำให้เกิดคลื่นสึนามิถล่มตามแนวชายฝั่งของมหาสมุทรอินเดีย สร้างความเสียหายจำนวนมาก
ประเทศและดินแดน

รายชื่อประเทศและดินแดนตามแนวชายฝั่งทะเลอันดามัน วนตามเข็มนาฬิกา ได้แก่
พม่า
ภาคอิรวดี
ภาคย่างกุ้ง
ภาคพะโค
รัฐมอญ
ภาคตะนาวศรี
ไทย
จังหวัดระนอง
จังหวัดพังงา
จังหวัดภูเก็ต
อินโดนีเซีย
จังหวัดอาเจะฮ์
อินเดีย
หมู่เกาะอันดามันและนิโคบาร์
แหล่งข้อมูลอื่น

Myanmar Marine Biodiversity Atlas Online เก็บถาวร 2017-03-05 ที่ เวย์แบ็กแมชชีน
คู่มือการท่องเที่ยว ทะเลอันดามัน จากวิกิท่องเที่ยว (ในภาษาอังกฤษ)